open-index/open-wikipedia-markdown huggingface dataset:
Φρεντ Τραμπ

thumb|155px|Ο Φρεντ Τραμπ το 1950
Ο **Φρέντερικ Κράιστ Τραμπ** (αγγλικά: *Frederick Christ Trump*, 11 Οκτωβρίου 1905 – 25 Ιουνίου 1999) ήταν ένας εξέχων Αμερικανός μεσίτης ακινήτων της Νέας Υόρκης και ο πατέρας του Ντόναλντ Τραμπ, του εν ενεργεία Προέδρου των Ηνωμένων Πολιτειών.

Σε συνεργασία με τη μητέρα του, Ελίζαμπεθ Κράιστ Τραμπ, ο Φρεντ ξεκίνησε τη σταδιοδρομία του ασχολούμενος με την κατασκευή και τις πωλήσεις κατοικιών. Το 1927 ίδρυσαν από κοινού την κτηματομεσιτική εταιρεία *E. Trump & Son* (που αργότερα μετονομάστηκε σε *Οργανισμός Φρεντ Τραμπ*). Η εταιρεία αναπτύχθηκε και έφθασε στο σημείο να διαχειρίζεται μονοκατοικίες στο Κουίνς, στρατώνες και διαμερίσματα για το προσωπικό του Πολεμικού Ναυτικού των ΗΠΑ κοντά σε μεγάλα ναυπηγεία κατά μήκος της Ανατολικής Ακτής και περισσότερα από 27.000 διαμερίσματα στην ίδια την πόλη της Νέας Υόρκης.

Το 1954 ο Τραμπ υπήρξε αντικείμενο έρευνας από μια επιτροπή της Γερουσίας των ΗΠΑ για πιθανή κερδοσκοπία, κάτι που επαναλήφθηκε το 1966 από την Πολιτεία της Νέας Υόρκης, χωρίς ωστόσο να προκύψουν στοιχεία εναντίον του. Ο Ντόναλντ έγινε επικεφαλής της επιχείρησης ακινήτων του πατέρα του το 1971. Τον Οκτώβριο του 1973 το Τμήμα Αστικών Δικαιωμάτων του Υπουργείου Δικαιοσύνης των ΗΠΑ κατήγγειλε τον Οργανισμό Τραμπ για παραβίαση του νόμου περί δίκαιης στέγασης. Τον Ιούνιο του 1975 οι δύο πλευρές έφθασαν σε συμβιβασμό, δηλώνοντας έκαστη ότι είχε κερδίσει την υπόθεση. Στα επόμενα χρόνια ο Φρεντ, που έπασχε από τη νόσο Αλτσχάιμερ, μεταβίβασε το σύνολο των ακινήτων του στα παιδιά του και ιδιαίτερα στον γιο του Ντόναλντ.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιχειρηματίες
Χιμαλτσούλι

Το **Χιμαλτσούλι** (*Himalchuli*) είναι βουνό της οροσειράς των Ιμαλαΐων του κεντρικού Νεπάλ.

## Γεωγραφικά δεδομένα
Βρίσκεται νότια προς νοτιοανατολικά του Μανασλού, του όγδοου υψηλότερου βουνού στον κόσμο (απόσταση μεταξύ των κορυφών τους 15 χιλιόμετρα). Το Χιμαλτσούλι έχει τρεις κύριες κορυφές: την Ανατολική Κορυφή (υψόμετρο 7.893 μέτρα), τη Δυτική Κορυφή (υψόμετρο 7.540 μέτρα) και τη Βόρεια  Κορυφή (7.371 μέτρα). Το όνομα του βουνού γράφεται και ως δύο λέξεις: *Χιμάλ Τσούλι*. Οι γεωγραφικές συντεταγμένες της υψηλότερης κορυφής είναι 28°26΄03΄΄ Βόρειο πλάτος και 84°38΄15΄΄ Ανατολικό μήκος: Απέχει από την πρωτεύουσα του Νεπάλ Κατμαντού 105 χιλιόμετρα σε ευθεία γραμμή, προς τα βορειοδυτικά της πόλεως, και 22,5 χιλιόμετρα βόρεια του κοντινότερου οικισμού, του χωριού Χαριμπότ.

Το Χιμαλτσούλι είναι το δέκατο όγδοο σε ύψος βουνό της Γης. Είναι επίσης αξιοσημείωτο για τη μεγάλη κατακόρυφη διαφορά από τη γύρω τοπογραφία, π.χ. υψώνεται 7.000 μέτρα πάνω από τον ποταμό Μαρσγιανγκντί στα νοτιοδυτικά του σε οριζόντια απόσταση περί τα 27 χιλιόμετρα.

## Ιστορία αναβάσεων
Εξερευνητικές αποστολές προς την κορυφή έλαβαν χώρα το 1950 και το 1954. Μια πρώτη απόπειρα ανόδου στην κορυφή το 1955 απέτυχε. Περαιτέρω αναγνώριση του εδάφους και απόπειρες ακολούθησαν το 1958 και το 1959.

Η πρώτη άνοδος στην ψηλότερη κορυφή επιτεύχθηκε στις 24 Μαΐου 1960 από τους Ιάπωνες ορειβάτες Χισάσι Τανάμπε (28 ετών τότε) και Μασαχίρο Χαράντα. Ακολούθησαν τη «Ράχη του Δρεπανιού» από τα νοτιοδυτικά. Ανέβηκαν πρώτα στο σάγμα ανάμεσα στη Δυτική και την Ανατολική Κορυφή. Αν και το βουνό έχει υψόμετρο κάτω των 8.000 μέτρων, οι ορειβάτες αυτοί χρησιμοποίησαν μάσκες οξυγόνου.

Ο κατάλογος «Himalayan Index» καταγράφει πέντε άλλες «κατακτήσεις» της ψηλότερης κορυφής και άλλες δέκα αποτυχημένες απόπειρες. Οι άνοδοι έγιναν από διάφορες πλευρές του βουνού: τη νότια, τη νοτιοδυτική και τη νοτιοανατολική.

Η Δυτική Κορυφή του Χιμαλτσούλι κατακτήθηκε για πρώτη φορά το 1978 από δύο εκ των μελών μιας ιαπωνικής αποστολής προς την υψηλότερη κορυφή. Αναρριχήθηκαν από τα νότια και κατόπιν προσέγγισαν τη Δυτική Κορυφή από τα ανατολικά.

Η Βόρεια Κορυφή κατακτήθηκε για πρώτη φορά μόλις το 1985 από μία κορεατική αποστολή, από τη βόρεια πλευρά.

## Παραπομπές


## Πηγές
* 
* 
* DEM files for the Himalaya

## Εξωτερικοί σύνδεσμοι
* Αμερικανικό Αλπικό Περιοδικό

Χιμαλτσουλι
Γενοκτονία της Καμπότζης

Η **Γενοκτονία της Καμπότζης** (στη γλώσσα των Χμερ: **ហាយនភាពខ្មែរ** or **ការប្រល័យពូជសាសន៍ខ្មែរ**) αναφέρεται στις συστηματικές διώξεις και εκτελέσεις 1,5 έως 2 εκατομμύρια κατοίκων της Καμπότζης από το υποστηριζόμενο από το Κομμουνιστικό Κόμμα Κίνας, καθεστώς των Ερυθρών Χμερ το χρονικό διάστημα 1975-1979.

Η γενοκτονία σταμάτησε με την εισβολή του στρατού του Βιετνάμ στη Καμπότζη, τον Ιανουάριο του 1979, και την ήττα των Ερυθρών Χμερ. 

Από το 1970 μέχρι το 1975 διεξήχθη στη Καμπότζη εμφύλιος πόλεμος μεταξύ των δυνάμεων του Κομμουνιστικού Κόμματος της Καμπότζης, τα μέλη του οποίου είναι γνωστά ως Ερυθροί Χμερ, και είχαν την υποστήριξη του Βορείου Βιετνάμ και των Βιετκόνγκ και των δυνάμεων της Δημοκρατίας των Χμερ, που είχε προκύψει μετά το πραξικόπημα της 18ης  Μαρτίου 1970 και είχε την υποστήριξη των Η.Π.Α. Μετά τη λήξη του εμφυλίου και τη κατάληψη της εξουσίας από τους Ερυθρούς Χμερ, το νέο καθεστώς, υπό την επίδραση της Πολιτιστικής Επανάστασης στη Κίνα και λαμβάνοντας βοήθεια από τη Κίνα, θέλησε να μετατρέψει τη χώρα σε μια αποκλειστικά αγροτική οικονομία χωρίς βιομηχανία και χρηματικές συναλλαγές και για το σκοπό υποχρέωσε το πληθυσμό να εγκατασταθεί σε στρατόπεδα εργασίας, στην ύπαιθρο. Εκεί εκατομμύρια Καμποτζιανοί υπέστησαν βασανιστήρια και εκτελέστηκαν ή πέθαναν από τις κακουχίες, τον υποσιτισμό και τις αρρώστιες.  Η γενοκτονία προκάλεσε μεγάλα κύματα προσφύγων κυρίως προς το Βιετνάμ και δευτερευόντως προς τη Ταϊλάνδη. 

Κατά τη διάρκεια που ήταν στην εξουσία το καθεστώς των Ερυθρών Χμερ λειτούργησαν στην Καμπότζη 196 φυλακές, σε μια εκ των οποίων, τη Φυλακή Ασφαλείας 21 φυλακίστηκαν 20.000 άνθρωποι από τους οποίους επέζησαν μόνο 7. Οι κρατούμενοι μεταφέρονταν στα λεγόμενα Χωράφια του Θανάτου όπου εκτελούνταν, συχνά με αξίνες για να μη ξοδεύονται σφαίρες, και θάβονταν σε μαζικούς τάφους. 

Στις 2 Ιανουαρίου 2001 η κυβέρνηση της Καμπότζης προχώρησε στη σύσταση του Δικαστηρίου των Ερυθρών Χμερ και δίκασε μέλη του καθεστώτος, που ήταν υπεύθυνα για τη γενοκτονία. Στις 7 Αυγούστου 2014 ο Nuon Chea και ο Khieu Samphan καταδικάστηκαν σε ισόβια για εγκλήματα κατά της ανθρωπότητας. 

Μέχρι το 2009 το Κέντρο Τεκμηρίωσης της Καμπότζης (Documentation Center of Cambodia) είχε χαρτογραφήσει 23.745 σημεία όπου υπήρχαν μαζικοί τάφοι, που περιείχαν τις σωρούς τουλάχιστον 1,3 εκατομμυρίων θυμάτων.

## Παραπομπές


Κατηγορία:Γενοκτονίες
Κατηγορία:Πολιτιστική γενοκτονία
Κιμ Χίε-τσα

H **Κιμ Χίε-τσα** (κορεατικά 김혜자, γενν. 25 Οκτωβρίου 1941) είναι Νοτιοκορεάτισσα ηθοποιός του κινηματογράφου, της τηλεόρασης, του θεάτρου και του μουσικού θεάτρου. Περισσότερο είναι γνωστή στη Ν. Κορέα, ως μητριαρχική φιγούρα στους ρόλους της, ειδικά στις τηλεοπτικές σειρές *Country Diaries*, *What Is Love?*, *My Mother's Sea*, και *Roses and Beansprouts*. Το 2009, απέκτησε διεθνής δημοφιλία με τον ρόλο της (πάλι ως μητέρα) στην ταινία *[[Mother (ταινία, 2009)|Mother]]*, του Πονγκ Τσουν-χο. Αργότερα, έλαβε και καλές κριτικές για τη συμμετοχή της στη σειρά *The Light in Your Eyes* (2019). Γεννήθηκε στη κατεχόμενη από τους Ιάπωνες Σεούλ. Ξεκίνησε να σπουδάζει τέχνες στο Ewha Womans University, αφήνοντάς τες για να ασχοληθεί με την υποκριτική. 

Το υποκριτικό της ντεμπούτο το έκανε το 1963 και στη διάρκεια της σταδιοδρομίας της συμμετείχε σε πάνω από 90 τηλεοπτικά κορεατικά δράματα. Ίσως το πιο γνωστό της να είναι το *Country Diaries*, στο οποίο εμφανιζόταν επί 22 έτη, αποκτώντας από εκεί κυρίως - στην αντίληψη των Κορεατών θεατών - τη μητριαρχική φιγούρα. Λόγω αυτής της απήχησης, η εταιρεία CJ CheilJedang, την προσέλαβε και εμφανίστηκε στις διαφημίσεις της από το 1975 έως και το 2002, κάνοντάς την  μία τηλεοπτική περσόνα της εταιρείας. Για τέσσερις δεκαετίας ήταν μια κατεξοχήν ηθοποιός τηλεόρασης - αν και εμφανίστηκε και στο θέατρο αυτό το διάστημα - και το 2019, έγινε η πρώτη και μοναδική ηθοποιός που κερδίσει τέσσερις φορές το Baeksang Arts Award και τρεις το MBC Drama Award. 

Αρχίζοντας να γερνάει είχε απογοητευθεί που δεν έπαιρνε πρωταγωνιστικούς ρόλους. Έτσι, την ίδια χρονιά πρωταγωνίστησε στην ταινία *Mom's Dead Upset* και το 2009 στην ταινία *Mother*, με τον Πονγκ Τσουν-χο, να δηλώνει θαυμαστής της και να θέλει να φτιάξει μία ταινία με επίκεντρο αυτή. Ο ρόλος της εκεί της έδωσε στην κατηγορία Καλύτερου Γυναικείου Α' Ρόλου το βραβείο από την Los Angeles Film Critics Association κι έγινε η πρώτη Κορεάτισσα που το καταφέρνει. Μεταξύ 2011-12 συμμετείχε και στο πρώτο της sitcom, το *Living Among the Rich*. Μεταξύ του 2013-14 επέστρεψε στο θέατρο, ερμηνεύοντας πάνω από 10 ρόλους στο έργο *Letters to God*. Η Χιέ-τσα είναι πρέσβης καλής θέλησης από το 1991, στον χριστιανικό-φιλανθρωπικό οργανισμό World Vision International. Επισκεπτόμενη στρατόπεδα συγκέντρωσης προσφύγων σε Ινδία, Αιθιοπία, Μπαγκλαντές και αλλού, and sponsors 103 children from underdeveloped countries.  έγραψε ένα βιβλίο βασισμένο στις εμπειρίες αυτές, με τίτλο *Don't Beat Someone, Even with Flowers*, του οποίου τα κέρδη πήγαν όλα σε παιδιά που είχαν ανάγκη. 

## Παραπομπές


## Εξωτερικοί σύνδεσμοι
* 

Κατηγορία:Νοτιοκορεάτισσες ηθοποιοί κινηματογράφου
Κατηγορία:Νοτιοκορεάτισσες ηθοποιοί τηλεόρασης
Λόι Έχρλίχ

Ο **Λόι Έχρλίχ** (αγγλικα: **Loy Ehrlich**, γεννημένος το 1950) είναι Γάλλος μουσικός, συνθέτης και παραγωγός με έδρα το Παρίσι.

Μουσικός πολλλών μουσικων οργανων, παίζει πλήκτρα, μπάσο, Guembri, Gumbass και Κόρα. Έπαιξε με μεγάλους Αφρικανούς καλλιτέχνες όπως οι Τουρέ Κούντα, Γιουσού Ν’ Ντουρ και Τζόφφρυ Οργιέμα. Μέλος του *[[Hadouk Trio]]*, είναι καλλιτεχνικός διευθυντής του φεστιβάλ Gnaoua Essaouira (Μαρόκο) για 12 χρόνια. Εφευρέθηκε το μουσικό όργανο γνωστό ως Gumbass.

Το τραγούδι "Long Road" από το άλμπουμ Global Traveler του 2014 εμφανίστηκε στο βιντεοπαιχνίδι *[[Uncharted 4: A Thief's End]]* του 2016 ως ένας δίσκος που μπορεί να παιχτεί κατά τη διάρκεια της αποστολής του επιλόγου του παιχνιδιού.

## Παραπομπές


Κατηγορία:Γάλλοι μουσικοί
Άντονι Ντέιβιντσον

Ο **Άντονι Ντέιβιντσον** (γενν. στο Χίμελ Χέμπστεντ του Χερτφορντσάιρ στις 18 Απριλίου 1979) είναι Βρετανός οδηγός αγώνων από την Αγγλία. Στη Φόρμουλα 1 βρισκόταν από το 2002 μέχρι το 2008. Έλαβε μέρος σε 24 Γκραν Πρι που σε όλα εκκίνησε κανονικά.
Το 1ο από αυτά ήταν το Ουγγρικό Γκραν Πρι του 2002 και το τελευταίο το Ισπανικό Γκραν Πρι του 2008. Δεν μπόρεσε να σημειώσει κανένα αξιόλογο αποτέλεσμα. Στο Ουγγρικό Γκραν Πρι του 2002 αντικατέστησε το Μαλαισιανό οδηγό της Minardi Άλεξ Γιουνγκ τον οποίο η ομάδα αποφάσισε να αφήσει εκτός σε αυτό το Γκραν Πρι λόγω ενός πειθαρχικού του παραπτώματος.



Κατηγορία:Βρετανοί οδηγοί της Φόρμουλα 1
Hellenic Terrestrial Reference System 2007

Με την υλοποίηση του Ελληνικού Συστήματος Εντοπισμού ή HEPOS από το εθνικό κτηματολόγιο (ως ένα έργο υποδομής, το οποίο επιτρέπει τον προσδιορισμό θέσης με υψηλή ακρίβεια αξιοποιώντας το σύνολο των υφιστάμενων δορυφορικών συστημάτων εντοπισμού GPS, GLONASS, GALILEO, BEIDOU)https://www.ktimatologio.gr/el/e-services/elliniko-systima-entopismoy-hepos , έγινε δυνατός ο προσδιορισμός της θέσης μέσω GNSS με ακρίβεια μερικών εκατοστών. Αυτό κατέστησε το σφάλμα, του επίσημου κρατικού συστήματος αναφοράς ΕΓΣΑ87 (GGRS87 EPSG:2100), το οποίο φτάνει περίπου στο 1m  στα όρια της επικράτειας, απρόσφορο.

Έτσι ανατέθηκε στον καθηγητή κ. Κωνσταντίνο - Βασίλειο Κατσάμπαλο η επίλυση ενός συστήματος αναφοράς, για τον ελληνικό χώρο, με ακρίβεια μερικών εκατοστών , από όπου προέκυψε το Hellenic Terrestrial Reference System 2007 ή HTRS07 (HEPOS ≡ ETRF2005 epoch: 2007.5).

Ενώ το ΕΓΣΑ87 χρησιμοποιεί τρεις παραμέτρους μετασχηματισμού των Γεωγραφικών Συντεταγμένων σε καρτεσιανές, το HTRS07 χρησιμοποιεί επταπαραμετρικό μετασχηματισμό, για τον μετασχηματισμό της θέσης σε συντεταγμένες (μοίρες σε μέτρα).

## Παράμετροι μετασχηματισμού
Και τα δύο συστήματα χρησιμοποιούν το ελλειψοειδές GRS80 με ημικύριο άξονα (semi-major axis) 6378137.00 m και flattening 298.257222101.

Γεωειδές για το hepos χρησιμοποείται το EGM96.

### Proj.5
Για χρήση στο λογισμικό φωτογραμμετρίας ελεύθερου κώδικα WebODM, οι παράμετροι του hepos για την εισαγωγή σημείων αναφοράς είναι:

+proj=tmerc +lat_0=0 +lon_0=24 +k=0.9996 +x_0=500000 +y_0=0 +ellps=GRS80 +towgs84=203.44,-73.46,-243.59,-0.17,-.06,-.151,-.294 +units=m +no_defs

## Παραπομπές


Κατηγορία:Γεωδαισία
Ντορούντ

Το **Ντορούντ** (   **Dorūd**, **Dūrūd** και **Dow Rūd**) είναι πόλη και πρωτεύουσα της κομητείας Ντορούντ στην επαρχία Λορεστάν του Ιράν. Κατά την απογραφή του 2011, ο πληθυσμός της ήταν 174.508 σε 50.140 οικογένειες και είναι η μεγαλύτερη πόλη στο Λορεστάν μετά το Μπορουτζέρντ και το Κοραμαμπάντ.

Η ονομασία Ντορούντ σημαίνει «εκεί όπου συναντώνται δύο ποτάμια» ("do" σημαίνει δύο και "rud" σημαίνει ποτάμι). Βρίσκεται στην περιοχή των βουνών Ζάγκρος.

Το Ντορούντ αποκαλείται «φυσική πρωτεύουσα του Ιράν», λόγω των πολλών φυσικών του αξιοθέατων, όπως το Οστορανκούχ (κυριολεκτικά: Όρος των Καμηλών), το όρος Παρίζ, η λίμνη Γκαχάρ, το Μπαμπαχούρ, ο υγρότοπος Αζγκάν, ο ποταμός Σεπιντάμπ («Λευκό Νερό»), το όρος Καρούν και Αζναντάρ, το Ταλεζάνγκ, το Αμπγκάρ και οι καταρράκτες Τσεκάν.

Μετά την κατασκευή των Ιρανικών Σιδηροδρόμων κατά τη διάρκεια της βασιλείας του Βασιλιά Ρεζά, το Ντορούντ εξελίχθηκε γρήγορα από μια μικρή και υπανάπτυκτη πόλη σε μια πυκνοκατοικημένη πόλη, κυρίως λόγω της μετανάστευσης.

Αποτελεί σημαντικό εμπορικό και γεωργικό κέντρο. Επιπροσθέτως, στην πόλη λειτουργούν τα 3 μεγαλύτερα εργοστάσια τσιμέντου στο Ιράν, που παράγουν σύνολο 4,5 χιλιάδες τόνους τσιμέντου καθημερινά.

Το Ντορούντ έχει περιστασιακά πληγεί από φυσικές καταστροφές, όπως σεισμό και πλημμύρες, αφήνοντας εκατοντάδες ανθρώπους νεκρούς, τραυματίες και άστεγους.

Στις 7 Μαρτίου 2007 την πόλη έπληξε σεισμός 4,8 βαθμών Ρίχτερ. Τουλάχιστον 35 άτομα τραυματίστηκαν.

## Κλίμα
Το κλίμα της πόλης χαρακτηρίζεται από σχετικά θερμά καλοκαίρια και σχετικά χαμηλές θερμοκρασίες τον χειμώνα. Η μέση ετήσια θερμοκρασία είναι +14&nbsp;°C και η μέση ετήσια βροχόπτωση τα 562 χιλιοστόμετρα.

## Κυβερνητικές διαμαρτυρίες το 2017
Τουλάχιστον 5 άνθρωποι σκοτώθηκαν στο Ντορούντ στις 30 Δεκεμβρίου κατά τη διάρκεια διαμαρτυριών του Ιράν για το 2017. Οι New York Times ανέφεραν ότι 2 άτομα σκοτώθηκαν στο Ντορούντ στις 20 Δεκεμβρίου κατά τη διάρκεια των ιρανικών διαδηλώσεων του 2017. Σε συνέντευξη στην κρατική τηλεόραση, ο αναπληρωτής κυβερνήτης της επαρχίας Λορεστάν κατηγόρησε για τη βία των διαδηλώσεων τους «εχθρούς της επανάστασης, ομάδες Τακφίρι και ξένους πράκτορες…Δεν έπεσαν πυροβολισμοί από την αστυνομία και τις δυνάμεις ασφαλείας».

Ο όρος «Τακφίρι» αναφέρεται σε μαχητές Σουνίτες, που αντιτίθενται στο σιιτικό Ισλαμιστικό κράτος του Ιράν.

## Συλλογή φωτογραφιών

## Παραπομπές


## Εξωτερικοί σύνδεσμοι
* Διαδηλωτές πυροβολήθηκαν
* Διαμαρτυρίες στο Ιράν

Κατηγορία:Πόλεις του Ιράν
Άλεξ Γιουνγκ

Ο **Άλεξ Γιουνγκ**(πλήρες ονοματεπώνυμο **Αλεξάντερ Τσαρλς Γιούνγκ Λουνγκ**)(γεν. στην Κουάλα Λουμπούρ στις 20 Ιουλίου του 1976) είναι Μαλαισιανός οδηγός αγώνων. Στη Φόρμουλα 1 βρισκόταν από το 2001 μέχρι το 2002. Συμμετείχε συνολικά σε 18 Γκραν Πρι από τα οποία εκκίνησε στα 14. Το 1ο ήταν το Ιταλικό Γκραν Πρι του 2001 και το τελευταίο το Ιαπωνικό Γκραν Πρι του 2002. Δεν κατάφερε να σημειώσει κανένα αξιόλογο αποτέλεσμα.

## Παραπομπές


Κατηγορία:Μαλαισιανοί οδηγοί Φόρμουλα 1
Πανδόλφος ΣΤ΄ της Κάπουα

Ο **Πανδόλφος ΣΤ΄**, Pandulf VI, (απεβ. 1057) από τον Οίκο των Λανδουλφιδών (της Κάπουας) ήταν Λομβαρδός Πρίγκιπας της Κάπουας και δούκας της Γκαέτα από το 1050 έως και το 1057.

## Βιογραφία
Ήταν ο γιος και διάδοχος του Πανδόλφου Δ΄ πρίγκιπα της Κάπουα & δούκα της Γκαέτα και της Μαρίας. Συγκυβέρνησε με τον πατέρα του στο δουκάτο της Γκαέτα ήδη το 1032–1038.

Ήταν ένας αδύναμος κυβερνήτης, υπό τον οποίο το πριγκιπάτο μειώθηκε σε σημασία και επιρροή. Μετά το τέλος του, το κράτος του περιέπεσε αμέσως σε αταξία υπό τον αδελφό του, τον Λανδούλφο Η΄. Η ίδια η Κάπουα κατακτήθηκε μέσα σε ένα χρόνο από τον Ριχάρδο της Αβέρσα.

## Παραπομπές σε πηγές

## Πηγές
* The History of the Normans, Amato (di Montecassino), Aimé du Mont-Cassin, Amatus of Montecassino, 2004
* Chalandon, Ferdinand. Histoire de la domination normande en Italie et en Sicilie. Paris, 1907.
* Norwich, John Julius. The Normans in the South 1016-1130. Longmans: London, 1967.

Κατηγορία:Δούκες της Γκαέτα
Κατηγορία:Πρίγκιπες της Καπούης
Κλοντοάλντο

Ο **Κλοντοάλντο Ταβάρες ντε Σαντάνα** (*Clodoaldo Tavares de Santana*, γεννήθηκε 25 Σεπτεμβρίου 1949), γνωστός με το μικρό του όνομα **Κλοντοάλντο**, είναι Βραζιλιάνος πρώην διεθνής ποδοσφαιριστής, μέλος της εθνικής ομάδας της χώρας του που κατέκτησε το Παγκόσμιο Κύπελλο του 1970.

## Βιογραφία

Ξεκίνησε την καριέρα του στη Σάντος σε ηλικία 17 ετών και σε στιγμή που η ομάδα έκλεινε τον κύκλο της καλύτερης περιόδου της ιστορίας της. Η αποχώρηση ορισμένων στελεχών του έδωσε την ευκαιρία να καθιερωθεί γρήγορα αγωνιζόμενος ως μέσος, συνήθως σε ανασταλτικό ρόλο. Με το σύλλογο κέρδισε πέντε πρωταθλήματα Παουλίστα και ένα τουρνουά Ρομπέρτο Γκόμες Πεντρόσα (ισοδύναμο του εθνικού πρωταθλήματος) το 1968.

Σε ηλικία 20 ετών έκανε το ντεμπούτο του στην Εθνική Βραζιλίας και αγωνίστηκε μαζί με άλλους συμπαίκτες του στη Σάντος όπως τους Πελέ και Κάρλος Αλμπέρτο Τόρες στο Παγκόσμιο Κύπελλο του 1970 που έληξε με θρίαμβο της εθνικής Βραζιλίας. Στον ημιτελικό με την Ουρουγουάη σημείωσε το μοναδικό διεθνές του τέρμα ισοφαρίζοντας το σκορ. Στον τελικό είχε σημαντική συμμετοχή στο τέταρτο γκολ της Βραζιλίας (για πολλούς το ωραιότερο στην ιστορία των Παγκοσμίων Κύπελλων), όταν πέρασε πέντε Ιταλούς παίκτες πασάροντας στο Ριβελίνο και τελική κατάληξη τα αντίπαλα δίχτυα μετά από 21 δευτερόλεπτα συλλογικής προσπάθειας.

Μετά την αποχώρησή του από την ενεργό δράση παρέμεινε κοντά στη Σάντος έχοντας διατελέσει αντιπρόεδρος του συλλόγου.

## Τίτλοι και διακρίσεις

**Σάντος**
* Πρωτάθλημα Παουλίστα (5) : 1967, 1968, 1969, 1973, 1978
* Τουρνουά Ρομπέρτο Γκόμες Πεντρόσα : 1968
**Βραζιλία**
* Παγκόσμιο Κύπελλο : 1970
* Κύπελλο Rocca : 1971

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Μέσοι ποδοσφαιριστές
Μάρα Δαρμουσλή

Η **Μάρα Δαρμουσλή** (γενν. Πτολεμαΐδα, 15 Αυγούστου 1981) είναι Ελληνίδα ηθοποιός και πρώην μοντέλο.

Έχει φωτογραφηθεί για τα εξώφυλλα περιοδικών όπως Vogue, Marie Claire και Harper's Bazaar ενώ έχει συμμετάσχει σε διεθνείς διαφημίσεις εταιριών όπως Pantene, Triumph και Garnier.

Υπήρξε μέλος της μη κερδοσκοπικής εταιρίας «Anasa», η οποία στηρίζει ανθρώπους που πάσχουν από διατροφικές διαταραχές.

## Προσωπική ζωή
Από το 2005 μέχρι το 2008 ήταν παντρεμένη με τον πρωταθλητή του Muay Thai, Παύλο Καπώνη και απέκτησαν έναν γιο, τον Άγγελο (γενν. 2006). Το 2020, παντρεύτηκε τον σεφ Βασίλη Τσατσάκη και απέκτησαν έναν γιο, τον Μιχάλη (γενν. 2022).

## Φιλμογραφία

### Τηλεόραση

### Διαφημιστικά σποτ

### Κινηματογράφος

## Θεατρογραφία

## Παραπομπές


Κατηγορία:Ελληνίδες μοντέλα
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Έγκλημα στην Αρμενία

Το **έγκλημα στην [[Αρμενία]]** είναι πολυδιάστατο και περιλαμβάνει πολλες μορφές όπως είναι δολοφονίες, φοροδιαφυγή, διαφθορά, εκβιασμούς, ξέπλυμα χρήματος, αστυνομική βαρβαρότητα, οργανωμένο έγκλημα και βία συμμοριών. Το 2018 καταγράφηκαν 22.551 περιπτώσεις, 11,2% περισσότερο από ό,τι το 2017. Το 2017 καταγράφηκαν 20.284 ποινικές υποθέσεις στην Αρμενία, από 18.764 το 2016.

## Έγκλημα ανά τύπο
### Δολοφονίές
Το 2018 υπήρχαν 38 περιπτώσεις όπου η Αρμενία κατέγραψε το χαμηλότερο ποσοστό δολοφονιών σε 38-40 χρόνια.

Το 2017 υπήρχαν 49 περιπτώσεις δολοφονίας στην Αρμενία (περίπου 1,6 ανά 100.000 πληθυσμούς), από 66 το 2016. Συνολικά 409 άτομα πέθαναν λόγω διαφόρων ποινικών υποθέσεων (από 424 το 2016), συμπεριλαμβανομένων 202 περιπτώσεων θανάτου εξαιτίας εγκλήματων που σχετίζονταν με τροχαία ατυχήματα. Το 2012, η Αρμενία είχε ποσοστό δολοφονίων 1,8 ανά 100,000 πληθυσμό. και υπήρξαν συνολικά 54 δολοφονίες στην χώρα.
### Οργανωμένο έγκλημα
Το οργανωμένο έγκλημα διαπερνά την αρμενική οικονομία. Στο Ερεβάν υπάρχουν οργανωμένες, εγκληματικές φατρίες γνωστές ως αδελφότητες. Ισχυρίζονται ότι η δύναμή τους προέρχεται μέσω της θέσης και των συνδέσεών τους. Οι διάφορες φατρίες μάχονται μερικές φορές για δικαιώματα επί των περιοχών τους. Τα μέλη καθοδηγούνται από τους νόμους του υποκόσμου που προέρχονται από τις ρωσικές φυλακές.
### Διαφθορά

Το 2017, καταγράφηκαν 634 ποινικές υποθέσεις που σχετίζονται με τη διαφθορά, οι οποίες οδήγησαν σε ποινικές διώξεις 376 ατόμων. Το αναπτυξιακό πρόγραμμα των Ηνωμένων Εθνών για την Αρμενία θεωρεί τη διαφθορά στην χώρα ως «μια σοβαρή πρόκληση για την ανάπτυξή της».
### Ενδοοικογενειακή βία
Μια μελέτη του 2008 από τη Διεθνή Αμνηστία ανέφερε ότι περισσότερες από το ένα τέταρτο των γυναικών στην Αρμενία «αντιμετώπισαν σωματική βία στα χέρια συζύγων ή άλλων μελών της οικογένειας».  Δεδομένου ότι η αναφορά της ενδοοικογενειακής βίας είναι πολύ στιγματισμένη στην αρμενική κοινωνία, πολλές από αυτές τις γυναίκες δεν έχουν άλλη επιλογή από το να παραμείνουν σε βιαίες καταστάσεις.

### Προστασία Περιβάλλοντος
Το 2017, υπήρξαν 885 περιπτώσεις παραβίασης της νομοθεσίας για την προστασία του περιβάλλοντος, που οδήγησαν σε συνολικά 3,346 εκατομμύρια για απαιτήσεις αποζημίωσης.

## Κατά τοποθεσία
Το 2017 καταγράφηκαν 10219 ποινικές υποθέσεις στο Ερεβάν, οι οποίες αντιπροσωπεύουν περίπου τις μισές από τις 20284 ποινικές υποθέσεις στην Αρμενία το 2017.

## Δείτε επίσης
* Ανθρώπινα δικαιώματα στην Αρμενία
* Αρμενική μαφία

## Παραπομπές

Κατηγορία:Αρμενία
Αρμενια
Δολοφονία μαθήτριας στη Σασέμπο

Η **δολοφονία μαθήτριας στη Σασέμπο** (ιαπωνικά: 佐世保女子高生殺害事件, *Sasebo Joshikōsei Satsugai jiken*) ονομάζεται η δολοφονία εις βάρος μίας 15χρονης Ιαπωνίδας μαθήτριας, ονόματι Αΐγουα Ματσούα (松尾 愛和, *Matsuo Aiwa*) από μία συνομήλικη συμμαθήτριας της, στις 26 Ιουλίου του 2014. Η δολοφονία έλαβε χώρα στο διαμέρισμα της δεύτερης, στο Σασέμπο της περιφέρειας του Ναγκασάκι, όπου η Ματσούα χτυπήθηκε με μεταλλικό εργαλείο, στραγγαλίστηκε μέχρι θανάτου και, τέλος, διαμελίστηκε και αποκεφαλίστηκε.
  
## Λεπτομέρειες

Η 15χρονη (που λίγες μέρες μετά έγινε 16) δολοφόνος, της οποίας το όνομα ποτέ δεν δημοσιεύθηκε από την αστυνομία, για λόγους προστασίας της οικογένειας, έστειλε λεπτομέρειες και εικόνες στο γνωστό ιαπωνικό τηλεοπτικό σταθμό 2channel. 

Η δολοφόνος είπε στις αρχές ότι «*Έπρεπε να σκοτώσω κάποιον. Αγόρασα μόνη μου τα εργαλεία για αυτό*».  Η 15χρονη, λίγο καιρό πριν είχε επιτεθεί στον πατέρα της με ένα μεταλλικό ρόπαλο του baseball, προτρέποντας τον να μετακομίσει μαζί με τη μητριά της (η βιολογική της μητέρα είχε πεθάνει χρόνια πριν) στο διαμέρισμά της, όταν αυτή ξεκίνησε το λύκειο. 

Επίσης, πιστεύεται ότι είχε δοκιμάσει να κάνει ανατομή σε μία γάτα, με τις αρχές να βρίσκουν δεκάδες ιατρικά βιβλία στην κατοχή της. 

## Αντιδράσεις
Στο άκουσμα των γεγονότων η Fuji TV διέκοψε την προβολή του anime *[[Psycho-Pass]]*, το οποίο περιείχε δολοφονίες μαθητριών. 

## Επακόλουθα
Τα επακόλουθα για την οικογένεια της ήταν κι αυτά θλιβερά: Ο πατέρας της πήγε να ζητήσει συγγνώμη από την οικογένεια του θύματος, τον ίδιο μήνα της δολοφονίας, λέγοντας πως ήταν ψυχικά διαταραγμένη και στις 5 Οκτωβρίου του ίδιου έτους αυτοκτόνησε δια απαγχονισμού.
 
Το περιστατικό απασχόλησε κι άλλο εκείνο το έτος την Ιαπωνία, καθώς ένας ψυχίατρος, ο οποίος την είχε εξετάσει πριν το περιστατικό, είχε προειδοποιήσει την αντίστοιχη παιδική πρόνοια, ότι «*Αν το κορίτσι μείνει ως είναι, υπάρχει φόβος να σκοτώσει κάποιον*». Μετά την αποκάλυψη αυτής της δήλωσης, τρεις εργαζόμενοι από το αντίστοιχο κέντρο του Ναγκασάκι, εκδιώχθηκαν από το πόστο τους το 2015. Η περιφερειακή κυβέρνηση δήλωσε ότι το κέντρο είχε «*αποτύχει να εκπληρώσει τα καθήκοντά του*».

## Παραπομπές


Κατηγορία:Δολοφονημένα παιδιά
Έγκλημα στο Μπαχρέιν

Το **έγκλημα στο [[Μπαχρέιν]]** υπάρχει σε χαμηλό ποσοστό στη χώρα. Τα περιστατικά μικρών εγκλημάτων όπως η κλοπή πορτοφολιών και η αρπαγή τσαντών αναφέρονται ειδικά στις περιοχές της παλιάς αγοράς (γνωστή ως σουκ). Τα περιστατικά βίαιου εγκλήματος είναι ασυνήθιστα, αλλά αυξάνονται. Μεγάλο μέρος των εγκλημάτων στη χώρα διαπράττεται από τον μεγάλο πληθυσμό των αλλοδαπών εργαζομένων από την Νότια Ασία. Αν και μικρό σε μέγεθος, υπάρχει μια αναπτυσσόμενη υπόγεια αγορά ναρκωτικών στη χώρα. Σύμφωνα με τον Emile Nakhleh, περίπου το 65% του βίαιου εγκλήματος και της κλοπής διαπράττονται από ξένους πολίτες που διαμένουν στο Μπαχρέιν.

Η Charisse Tia Maria Coston και η Freda Adler στο βιβλίο τους «Victimizing Vulnerable Groups» ανέλυσαν τους λόγους που βρίσκονται πίσω από το χαμηλό ποσοστό εγκληματικότητας στο Μπαχρέιν. Η κοινωνία του Μπαχρέιν ακολουθεί τις διδασκαλίες του Κορανίου, το οποίο επηρεάζει το πολιτικό, οικονομικό και κοινωνικό περιβάλλον. Το Ισλάμ, το οποίο είναι το πιο σημαντικό στη δομή της κοινωνίας του Μπαχρέιν, 
διδάσκει ότι οι αδικίες θα οδηγήσουν σε πτώση των κοινωνιών και θα προσπαθήσουν να ξεριζώσουν το έγκλημα ασκώντας επιρροή στην ανθρώπινη συνείδηση.  Αυτή η εσωτερίκευση της θρησκείας του Ισλάμ αναλύεται ως αιτία πίσω από τη νομοθετική συμπεριφορά μεταξύ των λαών του Μπαχρέιν, όπου η παραβίαση του νόμου θεωρείται παραβίαση των αρχών του Θεού.
## Εμπορία ανθρώπων
Το Μπαχρέιν είναι μια χώρα προορισμού για άνδρες και γυναίκες που διακινούνται για σκοπούς ακούσιας δουλείας και εμπορικής σεξουαλικής εκμετάλλευσης. Άνδρες και γυναίκες από την Αφρική, τη Νότια Ασία και τη Νοτιοανατολική Ασία μεταναστεύουν εθελοντικά στο Μπαχρέιν για να εργαστούν ως εργάτες ή οικιακοί υπάλληλοι, όπου ορισμένοι αντιμετωπίζουν συνθήκες ακούσιας δουλείας, όπως παράνομη κράτηση διαβατηρίων, περιορισμοί στις μετακινήσεις, μη καταβολή μισθών, απειλές και σωματικές ή σεξουαλική κακοποίηση. Γυναίκες από την Ανατολική Ευρώπη, την Κεντρική Ασία, τις χώρες της Νοτιοανατολικής Ασίας όπως η Ταϊλάνδη και τα κράτη της Βόρειας Αφρικής όπως το Μαρόκο διακινούνται στο Μπαχρέιν με σκοπό την εμπορική σεξουαλική εκμετάλλευση.
## Τρομοκρατία
Η απειλή της τρομοκρατικής επίθεσης είναι ανησυχητική. Το Υπουργείο Εξωτερικών και Εμπορίου (DFAT) της κυβέρνησης της Αυστραλίας συμβούλεψε τους ταξιδιώτες «να επιδείξουν υψηλό βαθμό προσοχής στο Μπαχρέιν» λόγω της μεγάλης απειλής τρομοκρατίας. Σύμφωνα με το DFAT, οι τρομοκράτες μπορούν να στοχεύσουν σε περιοχές αγορών, σούπερ μάρκετ, πρεσβείες, ξενοδοχεία, εστιατόρια, κλαμπ, κινηματογράφους και θέατρα, σχολεία, χώρους λατρείας, υπαίθριες ψυχαγωγικές εκδηλώσεις και τουριστικές περιοχές..
## Διαφθορά
Στο Δείκτη Αντιλήψεων Διαφθοράς 2007, το Μπαχρέιν κατατάχθηκε στην 46η θέση από τις 179 χώρες για διαφθορά (οι λιγότερο διεφθαρμένες χώρες βρίσκονται στην κορυφή της λίστας). Σε κλίμακα 0 έως 10 με 0 είναι το πιο διεφθαρμένο και το 10 το πιο διαφανές, ο Οργανισμός Διεθνούς Διαφάνειας αξιολόγησε το Μπαχρέιν με 5.0.
## Παραπομπές

Κατηγορία:Μπαχρέιν
Μπαχρειν
Τζορτζ Κόντο

Ο Τζορτζ Κοντό είναι Αμερικανός σύγχρονος εικαστικός καλλιτέχνης . Σπούδασε Ιστορία της Τέχνης και Θεωρία της Μουσικής στο Πανεπιστήμιο της Μασαχουσέτης, ενώ ζει και εργάζεται στη Νέα Υόρκη.

## Το έργο
Η τέχνη του συνδυάζει στοιχεία από το κυβισμό και το σουρεαλισμό, αντλώντας στοιχεία από την αρχαία Ελλάδα, τον Πάμπλο Πικάσο και τους Ολλανδούς ζωγράφους του 17ου αιώνα. 

Ο Κοντό συνέβαλε στην αναβίωση της αναπαραστατικής ζωγραφικής στην Αμερική́ τη δεκαετία του ’80 μαζί με τον Jean-Michel Basquiat, τον Keith Haring και τον Jeff Koons .

Το 1999 έλαβε το βραβείο Ακαδημίας του American Academy of Arts and Letters και το 2005 το βραβείο Francis J. Greenbergerrger.

## Παραπομπές


Κατηγορία:Αμερικανοί καλλιτέχνες
Ακαδημία Επιστημών του Ιράν

Η **Ακαδημία Επιστημών** της Ισλαμικής Δημοκρατίας του Ιράν (περσ. فرهنگستان علوم جمهوری اسلامی ایران) ιδρύθηκε το 1988. Είναι η μία από τις 4 ακαδημίες του Ιράν, με τις άλλες τρεις να είναι η Ιρανική Ακαδημία Ιατρικών Επιστημών, η Ιρανική Ακαδημία Τεχνών και η Ακαδημία Περσικής Γλώσσας και Φιλολογίας. Η έδρα της Ακαδημίας Επιστημών του Ιράν βρίσκεται στην πρωτεύουσα της χώρας Τεχεράνη.

## Δομή και διοίκηση
Η Ακαδημία Επιστημών έχει 6 επιστημονικά τμήματα, τα ακόλουθα:

* Τμήμα Γεωργικών Επιστημών
* Τμήμα Βασικών Επιστημών
* Τμήμα Μηχανικών Επιστημών
* Τμήμα Επιστημών του ανθρώπου
* Τμήμα Ισλαμικών Σπουδών
* Τμήμα Κτηνιατρικής

Η ακαδημία έχει ως διευθυντή τιμητικά *ex officio* τον εκάστοτε Πρόεδρο της χώρας. Διοικείται ωστόσο από τον πρόεδρο της Ακαδημίας, που σήμερα είναι ο καθηγητής φιλοσοφίας Ρεζά Νταβαρί Αρντακανί, ένα επιστημονικό συμβούλιο και τον γραμματέα της Ακαδημίας.

## Στόχοι
Στους διακηρυγμένους σκοπούς της Ακαδημία Επιστημών του Ιράν συγκαταλέγονται η επίτευξη επιστημονικής και πολιτιστικής ανεξαρτησίας της χώρας, η προαγωγή της επιστήμης και της τεχνολογίας, η ενθάρρυνση του ερευνητικού πνεύματος, η πρόσβαση στις τελευταίες επιστημονικές ανακαλύψεις και καινοτομίες, και η επιστροφή στο Ιράν, ενθάρρυνση και στήριξη εξεχόντων ερευνητών και ακαδημαϊκών. Προκειμένου να εκπληρώσει αυτούς τους στόχους, η Ακαδημία έχει διάφορες δραστηριότητες, όπως την επισκόπηση και την ανάλυση της καταστάσεως της επιστήμης, της τεχνολογίας, της εκπαιδεύσεως και της έρευνας σε εθνική κλίμακα, μελέτες των εμπειριών άλλων χωρών επί της αναπτύξεως της επιστήμης-τεχνολογίας και των εφαρμογών τους σε σχέση με τις υπάρχουσες εγκαταστάσεις και δυναμικό της χώρας. Υποστηρίζει επίσης υλικώς και διανοητικώς τους επιστήμονες στη δημιουργία επιστημονικού έργου.

## Μέλη
Η Ακαδημία Επιστημών του Ιράν έχει τρεις κατηγορίες μελών: τους εταίρους (τακτικά μέλη), τα συνδεδεμένα και τα επίτιμα μέλη. Τα μέλη και των τριών κατηγοριών εκλέγονται με μυστική ψήφο και χρειάζονται την απόλυτη πλειοψηφία προκειμένου να εκλεγούν. Το 1990 το Ανώτατο Πολιτιστικό Επαναστατικό Συμβούλιο επέλεξε τους πρώτους 15 εταίρους της Ακαδημίας Επιστημών. Υπάρχουν συγκεκριμένα κριτήρια, τα οποία πρέπει να ικανοποιεί το μέλος της κάθε κατηγορίας, για παράδειγμα οι εταίροι πρέπει να είναι καθηγητές πρώτης βαθμίδας σε Α.Ε.Ι. με εξέχουσες δημοσιεύσεις, και να έχουν την ιρανική υπηκοότητα. Σήμερα (Νοέμβριος 2020) η Ακαδημία Επιστημών του Ιράν έχει 101 εταίρους (τακτικά μέλη), 47 συνδεδεμένα μέλη και 5 επίτιμα μέλη.

## Εξωτερικοί σύνδεσμοι και πηγές
* 

Ακαδημια Επιστημων
Ιραν
Λίμνη Παρισάν

thumb|255px|Η Λίμνη Παρισάν
Η **Λίμνη Παρισάν** (περσ. دریاچه پریشان) είναι η μεγαλύτερη λίμνη γλυκού νερού στο Ιράν. Βρίσκεται στο Διαμέρισμα Τζερέχ και Μπαλαντέχ της Επαρχίας Φαρς, προς τα νότια της χώρας, και έχει μέγιστη έκταση 48 τετραγωνικά χιλιόμετρα.

## Γεωγραφικά και υδρολογικά δεδομένα
Η Παρισάν κείται σε ευθύγραμμη κοιλάδα, που έχει διεύθυνση βορειοδυτικά-νοτιοανατολικά. Η λίμνη βρίσκεται σε γεωγραφικές συντεταγμένες 29°31΄30΄΄ Βόρειο πλάτος και 51°48΄11΄΄ Ανατολικό μήκος. Το υψόμετρο της μέσης επιφάνειάς της είναι 819 μέτρα πάνω από την επιφάνεια της θάλασσας, από την οποία απέχει σε ευθεία γραμμή 94 χιλιόμετρα.

Η λίμνη δέχεται πολύ μικρή ποσότητα νερού από μικρά ποτάμια και ρυάκια, ευρισόμενη σε μια ξηρή περιοχή. Ο όγκος των νερών της είναι περίπου 144 εκατομμύρια κυβικά μέτρα.

Στο σύνολό της η λίμνη αποτελεί προστατευόμενη περιοχή, καθώς θεωρείται παγκοσμίως σημαντικός για το οικοσύστημά του υδροβιότοπος.

## Η προστατευόμενη Ζώνη Αρτζάν και Παρισάν
Μία άλλη λίμνη αρκετά κοντά στην Παρισάν (ελάχιστη απόσταση 16 χιλιόμετρα σε ευθεία γραμμή) είναι η λίμνη του Αρτζάν. Η κοινή προστατευόμενη περιοχή τους ονομάζεται «Εθνικό Πάρκο του Αρζάν». Αυτή η περιοχή αποτελεί σημαντικό καταφύγιο ορνιθοπανίδας.

### Το Σχέδιο «Λέων»
[thumb|Παλαιά φωτογραφία λέοντα στο Ιράν από τον [Αντουάν Σεβρούγκιν, περ. 1880]]
Πριν από τον 20ό αιώνα το ασιατικό λιοντάρι ζούσε και σε αυτό, όπως και σε άλλα μέρη του σημερινού Ιράν. Σήμερα τα μόνα μέλη του υποείδους αυτού που ζουν ελεύθερα στη φύση βρίσκονται στο δάσος της Γκιρ στην Ινδία. Το 1977 υπήρξε ένα σχέδιο να μεταφερθούν ασιατικά λιοντάρια από το Γκιρ στην περιοχή, αλλά υπήρξαν διάφορα εμπόδια και έτσι το εγχείρημα δεν στέφθηκε με επιτυχία: Η περιοχή περιελάμβανε το χωριό του Αρτζάν και έχει αγροτική παραγωγή, οπότε η εισαγωγή λιονταριών θα σήμαινε την εγκατάλειψη και αγροτικής γης, με την εγκατάσταση αγροτικών οικογενειών σε άλλα μέρη. Για τον ίδιο λόγο είναι δύσκολη και η επανεισαγωγή λιονταριών από το δάσος της Γκιρ σε άλλες περιοχές της Ινδίας. Παρά τις δυσκολίες, η πρόθεση του ιρανικού κράτους να αποκαταστήσει τον πληθυσμό των ασιατικών λιονταριών του παρέμεινε και κατά τον 21ο αιώνα, οπότε τον Φεβρουάριο του 2019 απέκτησε ένα αρσενικό ασιατικό λιοντάρι, τον «Καμράν», από τον Ζωολογικό Κήπο του Μπρίστολ της Αγγλίας, ακολουθούμενο τον Ιούνιο από ένα θηλυκό ονόματι «Έιλντα» από τον Ζωολογικό Κήπο του Δουβλίνου στην Ιρλανδία, και τα εγκατέστησε στον Ζωολογικό Κήπο της Τεχεράνης, προκειμένου να αναπαραχθούν και οι απόγονοί τους να αφεθούν ελεύθερα στην περιοχή των λιμνών Αρτζάν και Παρισάν.

## Παραπομπές


Παρισαν
G-Dragon

Ο **Κουόν Τσι-γονγκ** (κορεατικά: 권지용, *Gwon Ji-yong*, 18 Αυγούστου 1988), περισσότερο γνωστός με το καλλιτεχνικό του **G-Dragon**, είναι Νοτιοκορεάτης ράπερ, τραγουδιστής, τραγουδοποιός, παραγωγός, επιχειρηματίας, σχεδιαστής μόδας, ο οποίος αναφέρεται ως και ο Βασιλιάς της K-Pop. O G-Dragon, εκπαιδεύτηκε για έξι χρόνια, από την ηλικία των 12 έως και των 18, από την YG Entertainment. Ήδη από το 2006, έκανε το ντεμπούτο στη μουσική βιομηχανία, ως βασικός τραγουδιστής του αγορίστικου συγκροτήματος χιπ-χοπ Big Bang, το οποίο κατέληξε ένα από τα πιο επιτυχημένα εισπρακτικά αγορίστικα συγκροτήματα όλων των εποχών. Συνολικά, έχει καταφέρει έως τώρα να φτάσουν στο νούμερο 1 των Gaon Digital Chart 23 του σινγκλ, τα οποία είτε τα έχει γράψει μόνος ή με συνεργασία, ενώ στα περισσότερα υπήρξε και συμπαραγωγός. 

Το 2009, κυκλοφόρησε και το πρώτο του σόλο άλμπουμ, ονόματι *Heartbreaker*, το οποίου το ομότιτλο κομμάτι, έγινε τεράστια επιτυχία. Το άλμπουμ είχε τις περισσότερες πολλές ως σόλο άλμπουμ καλλιτεχνή στη Νότια Κορέα μέχρι τότε, ενώ βραβεύθηκε και ως ο Δίσκος της Χρονιάς από τα Ασιατικά Μουσικά Βραβεία Mnet, το 2009. Ο G-Dragon, συνεργάστηκε αργότερα και με τον συνάδελφο του (στο συγκρότημα Bing Bang) T.O.P, κυκλοφορώντας το 2010 τον δίσκο *GD & TOP*. Το 2012 κυκλοφόρησε και το πρώτο του EP με τίτλο *One of a Kind*, από το οποίο κυκλοφόρησε τρια σινγκλ, το "One of a Kind", το  "Crayon" και το "That XX", το οποίο κατέκτησε την πρώτη θέση των νοτιοκορεατικών τσαρτ. To 2013, έκανε και το πρώτο του παγκόσμιο τουρ ως σόλο καλλιτέχνης και έγινε ο πρώτος Κορεάτης που κάνει συναυλία σε μεγάλο στάδιο στην Ιαπωνία. 

Το 2013, ο καλλιτέχνης έλαβε και το βραβείο Καλύτερος Καλλιτέχνης της Χρονιάς από τα Ασιατικά Μουσικά Βραβεία Mnet, μετά τη μεγάλη επιτυχία του δεύτερου δίσκου του, *Coup d'etat*. Το 2017, κυκλοφόρησε και το δεύτερο του EP, ονόματι *Kwon Ji Yong*, και το σινγκλ του δίσκου "Untitled, 2014" κατέληξε κι αυτό στην πρώτη θέση των τσαρτ. Η περιοδεία του Act III: M.O.T.T.E υπήρξε η μεγαλύτερη που γίνεται από Κορεάτη σόλο καλλιτέχνη. Ο G-Dragon είναι ιδιαίτερα γνωστός για την επιρροή που ασκεί στην εφηβική κουλτούρα, στις τάσεις της μόδας, καθώς και γενικότερα στη μουσική της Νότιας Κορέας. Μάλιστα, το 2016, το περιοδικό *[[Forbes]]*, τον κατέταξε στη λίστα του με πρόσωπα κάτω των 30 που κατέχουν τη μεγαλύτερη επιρροή στον χώρο του θεάματος και του αθλητισμού. 

## Παραπομπές
 

## Εξωτερικοί σύνδεσμοι

* 

Κατηγορία:Μέλη των Bing Bang (νοτιοκορεατικό συγκρότημα)
Κατηγορία:Νοτιοκορεάτες τραγουδιστές
SBS (Νότια Κορέα)

Το **SBS** (**Seoul Broadcasting System**) αποτελεί εθνική εταιρεία τηλεοπτικών και ραδιοφωνικών δικτύων της Νότιας Κορέας, που ανήκει στην εταιρεία Taeyoung. Τον Μάρτιο του 2000, η εταιρεία έγινε νόμιμα γνωστή ως SBS, αλλάζοντας το εταιρικό της όνομα από το Seoul Broadcasting System (서울방송). Παρέχει ψηφιακή επίγεια τηλεοπτική υπηρεσία σε μορφή ATSC από το 2001 και υπηρεσία T-DMB από το 2005. Ο κύριος επίγειος τηλεοπτικός σταθμός του είναι το κανάλι 6 για ψηφιακή και καλωδιακή.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις Μέσων Μαζικής Ενημέρωσης
Κατηγορία:Επιχειρήσεις στη Νότια Κορέα
Κωστής Παπαδάκης

Ο **Κωστής Παπαδάκης** (φιλολογικό ψευδώνυμο «*Κωστής Πάλμης*», Βάτο Αγίου Βασιλείου Ρεθύμνου, 1911 - Νεστόριο Καστοριάς, 4 ή 6 Νοεμβρίου 1940) ήταν Έλληνας δημοσιογράφος, ποιητής και πολεμικός ανταποκριτής, ο πρώτος πεσών από τον κλάδο του στο Αλβανικό μέτωπο.
Γιος του δικαστικού Μύρωνα Παπαδάκη, μεγάλωσε στο Ρέθυμνο της Κρήτης. Το συγγραφικό του ταλέντο αναδείχθηκε από τα μαθητικά του, ήδη χρόνια. Ήταν απόφοιτος της Νομικής Σχολής αλλά τον κέρδισε η δημοσιογραφία. Το Σεπτέμβριο του 1940 στάλθηκε ως ανταποκριτής στο Λονδίνο , αλλά όταν κηρύχθηκε ο πόλεμος με την Ιταλία κατατάχθηκε ως έφεδρος ανθυπολοχαγός του Μηχανικού και υπηρέτησε στην πρώτη γραμμή. Σκοτώθηκε όταν η μονάδα του (τμήμα της 9ης Μεραρχίας) δέχθηκε βομβαρδισμό από αέρος στη γέφυρα του Αλιάκμονα, κοντά στο χωριό Νεστόριο του δήμου Καστοριάς. Κατά άλλη εκδοχή, το θανατηφόρο τραύμα του Παπαδάκη προήλθε από έκρηξη όλμου.Τάφηκε στην περιοχή, αλλά αργότερα τα οστά του μεταφέρθηκαν στην Κρήτη. Στη μοναδική του ανταπόκριση (την οποία, ωστόσο, δεν πρόλαβε να διαβάσει τυπωμένη στην εφημερίδα «Ελεύθερον Βήμα», όπου εργαζόταν) αναφερόταν με κολακευτικούς χαρακτηρισμούς στον αγώνα των Ελλήνων μαχητών. Η μνήμη του έχει τιμηθεί με διάφορες εκδηλώσεις, ενώ στην περιοχή όπου επέσε, υπάρχει μνημείο του.

## Παραπομπές


## Πηγές
* «Στη μνήμη του πρώτου νεκρού δημοσιογράφου στον ελληνοϊταλικό πόλεμο του 1940» Ανακτήθηκε στις 5/11/2020

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες του Β΄ Παγκοσμίου Πολέμου
Έγκλημα στην Καμπότζη

Το **έγκλημα στην [[Καμπότζη]]** είναι παρόν σε διάφορες μορφές στην Καμπότζη και περιλαμβανει μεταξύ άλλων τις δολοφονίες, την διαφθορά, το εμπόριο ναρκωτικών, τις ληστείες και την πορνεία.
## Έγκλημα ανά τύπο
### Δολοφονίες
Το 2017, η Καμπότζη είχε ποσοστό ανθρωποκτονίων 2,4 ανά 100.000 κατοίκους.
### Ληστείες
Το μικρό έγκλημα είναι πολύ συχνό, κυρίως σε τουριστικές περιοχές. Αυτό περιλαμβάνει κλοπές πορτοφολιών αρπαγές τσαντών. Οι δράστες συνήθως πλήττονται από τη φτώχεια, και ως αποτέλεσμα οδηγούνται στο να κλέψουν ξένους θεωρώντας ότι τα θύματα φέρνουν μαζί τους ένα σημαντικό χρηματικό ποσό και άλλα πολύτιμα αντικείμενα. Λόγω της εύκολης προσβασιμότητας των όπλων, συμβαίνει επίσης να υπάρχουν και ένοπλες ληστείες.
### Διαφθορά

Το ποσοστό διαφθοράς στην Καμπότζη είναι υψηλό και μια πηγή συνεχίζει να περιγράφει την κατάσταση ως «τίποτα λιγότερο από άσεμνο». Η διαφθορά θεωρείται μεγάλη δαπάνη για την κυβέρνηση της Καμπότζης. Η αστυνομική δύναμη της Καμπότζης είναι γνωστό ότι χρησιμοποιεί ακατάλληλα μέσα βίας σε ορισμένες περιπτώσεις. Η κατάχρηση αγριότητας έχει προκαλέσει ανησυχίες από το Παρατηρητήριο Ανθρωπίνων Δικαιωμάτων (Human Rights Watch).
### Πορνεία

Η πορνεία είναι αντίθετη με τους νόμους στην Καμπότζη, αλλά εξακολουθεί να υπάρχει και να αυξάνεται. Ο Le Thi Quy, καθηγητής από το Κέντρο Ερευνών Γυναικών, πήρε συνέντευξη από μερικές γυναίκες το 1993 σχετικά με την πορνεία και τα τρία τέταρτα των ερωτηθέντων διαπιστώθηκε ότι ήταν ιερόδουλες ως κανόνας και επάγγελμα που ένιωθαν ότι δεν ήταν ντροπιαστικό. Την ίδια χρονιά, ο καθηγητής υπολόγισε ότι υπήρχαν εκατό χιλιάδες εργαζόμενοι σε αυτόν τον τομέα στη χώρα.
### Εμπορία σεξ

Οι πολίτες της Καμπότζης, κυρίως γυναίκες και κορίτσια, διακινούνται παρέχοντας σεξουαλικές υπηρεσίες στη χώρα και σε ολόκληρο τον κόσμο. Πολλές από αυτές απειλούνται και εξαναγκάζονται σε πορνεία, γάμους ή εγκυμοσύνες.
### Παράνομη υλοτόμηση
Η παράνομη υλοτομία αποτελεί μεγάλη απειλή για τα δάση της Καμπότζης. Επιτρέπει την παράνομη αποψίλωση των δασών και την παράνομη υλοτόμηση, η οποία επιτρέπει την εκμετάλλευση των δασών της Καμπότζης. Υπάρχουν πολλές περιπτώσεις στις οποίες ο στρατός πραγματοποιεί παράνομη υλοτόμηση χωρίς γνώση της κυβέρνησης. Είναι δύσκολο για τους αξιωματούχους της κεντρικής κυβέρνησης να επισκέπτονται περιοχές που εξακολουθούν να ελέγχονται από πρώην δυνάμεις του Πολ Ποτ. Τα παράνομα συμφέροντα εμπορικής ξυλείας εκμεταλλεύονται την αδύναμια των αρχών της επιβολής του νόμου για να επωφεληθούν από την παράνομη υλοτομία. Η πλειονότητα της παράνομης αποψίλωσης γίνεται από στρατιωτικούς και ισχυρούς υπεργολάβους. 
## Δείτε επίσης
*Ναρκωτικά στην Καμπότζη
## Παραπομπές

Κατηγορία:Καμπότζη
Καμποτζη
Σούγκορο Γιαμαμότο

Ο **Σατόμου Σιμίζο** (ιαπωνικά: 清水 三十六, Shimizu Satomu, 22 Ιουνίου 1903 - 14 Φεβρουαρίου 1967), περισσότερο γνωστός με ψευδώνυμο του **Σούγκορο Γιαμαμότο**, (山本 周五郎, Yamamoto Shūgorō), ήταν Ιάπωνας μυθιστοριογράφος και συγγραφέας μικρών ιστοριών, ιδιαίτερα ενεργός την περίοδο *Shōwa* της Ιαπωνίας. Η λογοτεχνία του κατέληξε δημοφιλής και κυκλοφόρησε έργα με πάνω από 14 ψευδώνυμα. Γεννήθηκε στην Οτσούκι, στην περιφέρεια Γαμανάσι, μέσα σε φτωχή οικογένεια. Λόγω οικονομικής δυστοκίας, παράτησε τις εγκύκλιες σπουδές του νωρίς, συνεχίζοντας όμως μία ελλιπή εκπαίδευση. Το ψευδώνυμο του το πήρε από ένα μαγαζί με χρησιμοποιημένα βιβλία, από το οποίο ζούσε από πάνω του ως οικότροφος. 

Το λογοτεχνικό του ντεμπούτο το έκανε με μία μικρή ιστορία τη *Sumadera fukin*, καθώς κι ένα θεατρικό έργο σε τρία μέρη, ονόματι *Horinji iki*, τα οποία και τα δύο κυκλοφόρησαν το 1926. Το αρχικό του έργο ήταν είχε επίκεντρο την παιδική λογοτεχνία. Το 1932, έκανε μεταστροφή στην καριέρα του κι έγραψε την πρώτη του ιστορία για ενήλικες, ονόματι *Dadara Dambei*, η οποία έλαβε μία μικρή αποδοχή από τον λογοτεχνικό κόσμο της εποχής. Αυτό του έδωσε κίνητρο να συνεχίσει σε αυτήν την κατεύθυνση, γράφοντας αστυνομική λογοτεχνία και περιπέτειες με νεαρούς συνήθως πρωταγωνιστές. Μεταξύ το 1940 και το 1945 έγραψε και ιστορίες με θέμα τους σαμουράι και τον γυναικείο δυναμισμό, έργα ταιριαστά για την περίοδο του πολέμου. 

Έργα με θέμα την ιστορία συνέχισε να γράφει και στην μεταπολεμική Ιαπωνία, όπως το *Momi no ki wa nokotta*. Τα έργα του χαρακτηρίζονται από μία δυσαρέσκεια για την εξουσία, συμπάθεια για τους περιθωριακούς και αδικημένους, και με έμφαση στην παράδοση. Χαρακτηριστικό παράδειγμα αποτελεί το *Nihon Fujin Fudoki*, το οποίο ήταν υποψήφια στα Naoki Award, έναν από τους πιο εξέχοντα λογοτεχνικά βραβεία στην Ιαπωνία, με τον Γιαμαμότο να απαρνείται την υποψηφιότητα, λέγοντας ότι το έργο του δεν είναι λογοτεχνικό. Απεβίωσε από πνευμονία στη Γιοκοχάμα, σε ηλικία 63 ετών. Το 1987, δημιουργήθηκαν λογοτεχνικά βραβεία με το όνομά του (Yamamoto Shūgorō Prize). Πολλά έργα του διασκευάστηκαν και έγιναν σενάριο σε κινηματογραφικές ταινίες, όπως στο *Sanjuro*, του Ακίρα Κουροσάβα.

## Παραπομπές


## Εξωτερικοί σύνδεσμοι
* Shugoro Yamamoto  at J'Lit Books from Japan 

Κατηγορία:Ιάπωνες μυθιστοριογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Ιάπωνες διηγηματογράφοι
Λεόντιος (σφετεριστής)

:*Να μη συγχέεται με τον Αυτοκράτορα [[Λεόντιος|Λεόντιο]] (βασ. 695-698).*

Ο **Λεόντιος** (απεβ. 488) ήταν στρατηγός της Ανατολικής Ρωμαϊκής Αυτοκρατορίας, που διεκδίκησε τον θρόνο της Κωνστανινούπολης, ηγούμενος μίας εξέγερσης εναντίον του Ζήνωνα.

## Βιογραφία
Ήταν Συριακής καταγωγής, προερχόμενος από την Δαλισανδό της Καππαδοκίας. Υπό τον Ζήνωνα έγινε *μάγιστρος του στρατού της Θράκης* (magister militum per Thracias).

To 484 ο Ρωμαίος στρατηγός Ίλλος διέκοψε τη σχέση του με τον Ζήνωνα. Τότε ο Αυτοκράτορας έστειλε τον Λεόντιο με στρατό εναντίον του Ίλλου, αλλά ο Ίλλος κατάφερε να πείσει τον Λεόντιο να πάει με το μέρος του. Ο Ζήνωνας δεν ήταν δημοφιλής στον λαό της Κωνσταντινούπολης, μίας κρίσιμης περιοχής της Ανατολικής Ρωμαϊκής Αυτοκρατορίας, διότι ήταν Ίσαυρος και ως τέτοιος εθεωρείτο βάρβαρος· για τον λόγο αυτόν είχε εξεγερθεί και ο Βασιλίσκος το 475/476. Ο Ίλλος, που επίσης ήταν ένας Ίσαυρος, αποφάσισε να μη διεκδικήσει για τον εαυτό του τον θρόνο, αλλά να ανεβάσει τον Λεόντιο.

Η στέψη του Λεόντιου έγινε στην Ταρσό στις 19 Ιουλίου 484: η ημέρα επιλέχθηκε, έπειτα από τη συμβουλή μερικών αστρολόγων, ως ευνοϊκή. Έγινε στα χέρια της Βηρίνας, χήρας του Λέοντα Α΄, η οποία έστειλε επιστολές στη διοίκηση Ανατολής και στη διοίκηση Αιγύπτου με την υπόδειξη να δεχθούν τον σφετεριστή ως αυτοκράτορα. Ο Λεόντιος αναγνωρίστηκε στην Αντιόχεια, όπου εισήλθε στις 27 Ιουλίου και σε μερικά άλλα μέρη. Είχε χρόνο να ονομάσει αξιωματούχους και να κόψει νομίσματα, πριν αντιμετωπίσει την αντίδραση του Ζήνωνα.

Ο στρατός του Ζήνωνα, από Ρωμαίους και Οστρογότθους υπό τη διοίκηση του Θεοδώριχου του Αμάλ και του Ιωάννη του Σκύθη νίκησε τον εξεγερθέντα στρατό κοντά στην Αντιόχεια (8 Αυγούστου). Ο Ίλλος και ο Λεόντιος αναγκάστηκαν να βρουν καταφύγιο μέσα στο φρούριο Παπύριο, όπου οι εξεγερμένοι κράτησαν για 4 έτη. Το 488 μετά από προδοσία, το φρούριο έπεσε· ο Λεόντιος εκτελέστηκε και αποκεφαλίστηκε στη Σελεύκεια την παρά τω Καλυκαδνώ, ενώ το κεφάλι του στάλθηκε στον Ζήνωνα.

Μια και ο Ίλλος και ο Λεόντιος ακολουθούσαν τη Δ΄ Οικουμενική Σύνοδο της Χαλκηδόνας, έλαβαν την υποστήριξη του Καλενδίωνα Πατριάρχη της Αντιόχειας και μικρή υποστήριξη από άλλους. Επίσης μερικοί *εθνικοί* (παγανιστές) υποστήριξαν την εξέγερση, μεταξύ των οποίων ο ποιητής, φιλόσοφος και μάντης Παμπρέπιος.

## Πηγές
* Hugh, Elton, "Leontius (AD 484-488)", De Imperatoribur Romanis
* Smith, William, "Illus", Dictionary of Greek and Roman Biography and Mythology.
* Warren T. Treadgold (1997). A History of the Byzantine State and Society. Stanford University Press. pp. 161–164. ISBN 0-8047-2630-2.
* Trombley, Frank R., and John W. Watt, The Chronicle of Pseudo-Joshua the Stylite, Liverpool University Press, 2000, ISBN 0-85323-585-6, p. 14.
* Williams, Stephen, The Rome That Did Not Fall: the survival of the East in the fifth century, Routledge, 1999, ISBN 0-415-15403-0, p. 195.

Κατηγορία:Βυζαντινοί σφετεριστές
Κατηγορία:Βυζαντινοί στρατηγοί
Κατηγορία:Βυζαντινοί του 5ου αιώνα
Πέδρο Λάμι

Ο **Πέδρο Λάμι**(πλήρες ονοματεπώνυμο **Χοσέ Πέδρο Μουράο Λάμι Βιτσόζο**)(γεν. στην Αλντέια Γκαλέγκα ντα Μαλτσεάνα του Αλενκουέρ στις 20 Μαρτίου του 1972) είναι Πορτογάλος οδηγός αγώνων. Από το 1993 μέχρι το 1996 βρέθηκε στη Φόρμουλα 1. Συνολικά έλαβε μέρος σε 32 Γκραν Πρι και σε όλα εκκίνησε κανονικά. Το 1ο ήταν το Ιταλικό Γκραν Πρι του 1993 και το τελευταίο το Ιαπωνικό Γκραν Πρι του 1996. Στο Ιταλικό Γκραν Πρι του 1993 αντικατέστησε τον τραυματισμένο οδηγό Αλεσάντρο Ζανάρντι. Το μόνο αξιόλογο αποτέλεσμα που σημείωσε ήταν πως σκόραρε 1 μόνο βαθμό.

## Παραπομπές


## Εξωτερικοί σύνδεσμοι
* 

Κατηγορία:Πορτογάλοι οδηγοί Φόρμουλα 1
Αλεσάντρο Ζανάρντι

Ο **Αλεσάντρο Ζανάρντι**(γεν. στην Μπολόνια της Εμίλια-Ρομάνια στις 23 Οκτωβρίου του 1966) είναι Ιταλός οδηγός αγώνων. 

## Φόρμουλα 1
Στη Φόρμουλα 1 βρέθηκε απ' το 1991 μέχρι το 1994, στο τέλος του έτους εκείνου αποχώρησε επειδή ήθελε να ασχοληθεί με κάτι άλλο και επέστρεψε το 1999. Συνολικά πήρε μέρος σε 44 Γκραν Πρι απ' τα οποία εκκίνησε στα 41. Το 1991 δεν εντάχθηκε στο σπορ απ' την αρχή της χρονιάς αλλά απ' το Ισπανικό Γκραν Πρι κι ύστερα όταν ο ιδρυτής της ομάδας Jordan Έντι Τζόρνταν τον προσέγγισε μετά το τέλος του προηγούμενου Γκραν Πρι και του είπε πως έπρεπε να πάει οπωσδήποτε στην ομάδα του απ' το επόμενο Γκραν Πρι για να πάρει τη θέση του Βραζιλιάνου οδηγού Ρομπέρτο Μορένο ο οποίος είχε απολυθεί. Στη διάρκεια των Δοκιμών Κατάταξης του Βελγικού Γκραν Πρι του 1993 τραυματίστηκε και απ' το επόμενο Γκραν Πρι στην Ιταλία αντικαταστάθηκε απ' τον Πορτογάλο Πέδρο Λάμι. Ο Λάμι έτρεξε στη θέση του Ζανάρντι σε όλα τα υπόλοιπα Γκραν Πρι του 1993 καθώς και στα πρώτα του 1994 και στο Ισπανικό Γκραν Πρι εκείνου του Πρωταθλήματος ο 2ος επανήλθε κανονικά στη δράση.

## Μετά τη Φόρμουλα 1
[thumb|right|278px|Ο Ζαναρντι στην Παγκόσμια Περιοδεία Ράλι του [Παγκόσμιο πρωτάθλημα Φόρμουλα 1 (2007)|2007]]
Μετά την αποχώρησή του απ' τη Φόρμουλα 1 ο Ζανάρντι έλαβε μέρος σε διάφορα άλλα μηχανοκίνητα σπορ μικρότερου βεληνεκούς. Ένα από αυτά είναι και η Παγκόσμια Περιοδεία Ράλι.

## Παραπομπές


Κατηγορία:Ιταλοί οδηγοί της Φόρμουλα 1